Dodone

Dodone [dood'oonee] (vanakreeka keeles Δωδώνη Dōdōnē, dooria murdes (ka Homerosel) Δωδώνα Dōdōnā, uuskreeka keeles Δωδώνη Dodóni; ladina keeles Dodona [dood'oona]) on vanakreeka pühakoht Epeirose maakonnas. Seal asub tamm, mis on pühendatud Zeusile. Usuti, et Zeus kõneleb püha tamme lehtede sahina läbi.

Homeros kirjeldab "Iliases", kuidas Achilleus kõnetab Zeusi (16. laul, värsid 231–235). Seal on ka esmamainitud Dodone oraakleid.

Õue keskele astudes nüüd valas ohvrit ta, vaatas taevaste poole ja palvetas – ning isa Zeus teda kuulis:
"Zeus, pelasgide kaitsja ja valdijas kauges Dodonas
ikka-talvises, seal, kus su ennustustargad on, Sellid,
kes ei eal pese jalgu ja puhkavad maaemal paljal!"

(Homeros, "Ilias", kreeka keelest tõlkinud August Annist. Varrak, 2004, lk 257–258)

Kategooria:Kreeka
Kategooria:Vana-Kreeka
Kategooria:Vanakreeka mütoloogia
Kategooria:Kreeka muistised